Narodna skupština
20151005

Hvala. Poštovani potpredsedniče Vlade, našim amandmanom na član 18. hteli smo da izvršimo dopunu člana 50. koji se menja, gde ste vi kao predlagač, na drugačiji način, u skladu sa usaglašavanjem sa drugim zakonima, definisali stručnu spremu i ostali taj član definiše uslove koje rukovodilac turističke agencije u svakom prostoru mora da poseduje. Suština našeg amandmana je da se doda novi stav, koji definiše da se u slučaju privremene sprečenosti za rad u trajanju dužem od 30 dana porodiljskog odsustva ili u slučaju prestanka radnog odnosa, za rukovodioca poslovnog prostora, odnosno mesta poslovanja turističke agencije, može zaposliti na mestu rukovodioca i lice koje ne ispunjava uslove iz stava 1. tačka 5. ovog člana na period do povratka rukovodioca na rad, odnosno ne duže od šest meseci, u slučaju da je prestao radni odnos rukovodiocu. O čemu se ovde radi?